10/06/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 9 de maio de 2016, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica en Santiago de Compostela (IN407A 2015/014)

Expediente: IN407A 2015/014 Promotor: Unión Fenosa Distribución, S. A. Instalación: LMT CT RBT Sarela de Arriba. Concello: Santiago de Compostela Feitos.1 O 15/01/2015 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2 Características técnicas: Retensado dos vanos existentes na LMT aérea a CT Sarela de Arriba, a 20 kV cunha lonxitude de 0,171 km, coa orixe en apoio nº 1 da LMTA a CT Peregrina (Expte.7.269), condutor tipo LA-30 mm2, e final no CT Peregrina (Expte 7.269). LMT subterránea a CT Sarela de Arriba, a 20 kV, cunha lonxitude de 970 m, coa orixe no apoio existente anterior ao CT da LMTA a CT Peregrina (Expte 7.269). condutor tipo RHZ1-2OL-12/20 kV-3(1x150) Al, e final no CT proxectado. CT prefabricado Sarela de Arriba, cunha potencia de 250 KVA e unha relación de transformación de 20.000/400-230 V.3 O proxecto someteuse ó trámite de información pública mediante resolución publicada nos seguintes medios: - Resolución información pública: 25/09/2015. - DOG: 23/10/2015. - BOP: 13/10/2015. - Xornal “La Voz de Galicia”: 03/05/2016. - Taboleiro de anuncios do concello segundo dilixencia municipal do 20/10/2015. Ó mesmo tempo realizáronse notificacións individuais ós titulares que figuran na relación de bens e dereitos afectados.4 Durante o período no que se someteu ó trámite de información pública foron presentadas as seguintes alegacións. -Nicky Marchite Ingelmo, mediante escrito do 5 de novembro de 2016, solicita a colocación do CT noutra parcela ou nun emprazamento diferente nunha parcela anexa: A finca obxecto da ocupación é propiedade nun 50% por ela e noutro 50% pola comunidade hereditaria formada polos seu fillos, Fernando, Emilio Javier Damir Izmar e Arturo Alejandro Daroqui Cariciolo. Que a finca na que se vai a ubicar o CT, así como a colindante resultan gravemente prexudicadas pola súa colocación. Que existe un emprazamento na finca colindande, tamén da súa propiedade, na que a afección sería menor. Destas alegacións déuselle traslado ó promotor que contestou: -Escrito de data 15 de decembro de 2015, no que se valoran as alegación presentadas por Nicky Marchite Ingelmo, no que en síntese manifesta o seguinte: Engádense os fillos de Nicky Marchite Ingelmo como propietarios da parcela a expropiar. Non comparte a gravidade da afección á parcela, se ben será o Xurado de Expropiación de Galicia o encargado de valorar o prexuízo que se produce como consecuencia desta expropiación. Ao respecto da modificación da localización do centro de transformación e polo tanto do trazado da liña eléctrica, non pode ser aceptada por: - Non acreditar que se cumpran conxuntamente as condicións que establece o artigo 161 do R. D. 1955/2000, de 1 de decembro, para poder atender a modificación de trazado da liña. - Non existen limitacións ou prohibicións á constitución de servidume de paso desta instalación. - As instalacións foron proxectadas segundo o Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. No punto 1.5.1 da ITC-LAT07 literalmente dí “as liñas eléctricas estudaranse seguindo o trazado que considere mais conveniente o autor do proxecto, no seu intento de lograr unha solución óptima para o conxunto da instalación, axustándose en todo caso ás prescricións que nesta instrución se establecen”. 5 Solicitouse o preceptivo informe ós seguintes organismos. - Concello de Santiago de Compostela: Non consta informe, polo que se entende a conformidade coa instalación. - Augas de Galicia: Non consta informe, polo que se entende a conformidade coa instalación. - Deputación da Coruña: Non consta informe, polo que se entende a conformidade coa instalación.6 Os servizos técnicos da xefatura territorial emitiron informe favorable sobre a dita solicitude. Consideracións legais e técnicas.1 Lexislación de aplicación: - Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). - Lei 24/2013, do 26 de decembro, do sector eléctrico (BOE núm.310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). - Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). - Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). - Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). - Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). - Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). - Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). - Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). - Lei do 16 de decembro de 1954, sobre expropiación forzosa (BOE núm.351, do 17/12/1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións de Unión Fenosa Distribución, S. A. cómpre sinalar: - Unión Fenosa Distribución, S. A. engade os fillos de Nicky Marchite Ingelmo como propietarios da parcela a expropiar. - A afección real que sufrirá a propiedade do alegante se determinará na acta previa á ocupación, acto para o cal serán os afectados oportunamente convocados segundo establece o artigo 52 da Lei de Expropiación forzosa. - Segundo o punto 1.5.1 da ITC-LAT07 as liñas eléctricas estudaranse seguindo o trazado que considere mais conveniente o autor do proxecto, no seu intento de lograr unha solución óptima para o conxunto da instalación, axustándose en todo caso ás prescricións que nesta instrución se establecen.4 No expediente consta un informe favorable dos servizos técnicos desta xefatura territorial. De acordo con todo o indicado, Resolvo: 1 Conceder a autorización administrativa previa, a autorización administrativa de construcción e a declaración de utilidade pública da instalación de distribución eléctrica.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: - As declaracións de conformidade relativas ó material ou equipo e as certificacións ou homologacións, se procede. - Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuizo de que os interesados poidan interpor calquera outro recurso que se considere pertinente. A Coruña, 9 de maio de 2016 Isidoro Martínez Arca Xefe Territorial da Coruña